**Vidurinis (brandusis) romantizmo etapas** muzikoje apima laikotarpį nuo 1830m. iki 7 – ojo dešimtmečio. Tuo metu išsiskleidžia Šūmano, Berliozo, Listo, Verdžio, Vagnerio, Šopeno, Bizė, Guno, jaunojo Bramso kūryba.

Vaisingai ir rezultatyviai muzikoje įgyvendinama menų sintezės idėja. Šios veiklos rezultatas: sukuriama romantinė programinė muzika ir jos žanrai – programinė simfonija ir simfoninė poema; klasikinė tradicinė opera reformuojama virsta muzikine drama; klasikiniai cikliniai žanrai vidiniai sintezuojami i monolitiškus vienos dalies kūrinius – vienos dalies sonata, koncertas; menų vienigumo siekiai sumaišo skirtingų menų rūšis – muzika siekia sužadinti literatūrines, filosofines, tapybines asociacijas, opera – simfonizuojama, simfonija – poetizuojama ir pan. Tad romantikams literatūra gali būti muzikali, o muzika – literatūriška, tapybiška ir t.t Vokiečių poetas Tykas rašo žodines simfonijas, lietuvių dailininkas Čiurlionis tapo spalvų sonatas. Muzika, veikiama literatūros ir dailės linksta į siužetiškumą arba tapybiškumą, vaizdingumą, teatrališkumą.

Štai kodėl atskiri vokaliniai ar instrumentiniai kūriniai jungiami į ciklus: taip lengviau nuosekliai atskleisti kokį nors siužetą, štai kodėl gimsta programinė muzika . Vienas menas praturtina kitą ir klausytojui leidžia patirti gilesnius ir pilnesnius išgyvenimus.

Paklausykite F.Listo,, Antroji vengrų rapsodija nr.2“

<http://projektas-muzika.lmta.lt/media/j_vaisviliene/II%20CD/Ferencas%20Listas%20-%20Vengru%20rapsodija%20nr.%202%20fortepijonui.mp3>

F.Mendelsono ,,Vestuvių maršas“ iš siuitos „Vasarvidžio nakties sapnas“

<https://www.youtube.com/watch?v=l7_m1om82o4>